ماما نادت ع حبيبة ماما : ياااااااا حبيبة .. تعالي عايزاكي . حبيبة بابا بعد اما مسحت دموعها : ايوة يا ماما. ماما : مالك يا بت فيكي ايه ؟؟ حبيبة : مفيش يا ماما ماما : اوعي يكون الموضوع اللي كلمتيني فيه امبارح بتاع النقاب دا _ قلب الام بقي _ .؟ بابا دخل ف الحوار وقال : ايه دا هي كلمتك فيه برده ؟ ماما : اه اتجننت الهانم . بابا : حبيبة انسي الموضوع دا من دماغك وبطلي تعقيد . ماما : قولها يابو حبيبة وعقلها حبيبة بابا : نعم يا ماما كنتي عايزاني ليه ؟ ماما : انزلي اشتري عيش من الفرن . حبيبة بابا : يا ماما الفرن بيبقي زحمة وبيبقي كله رجالة وبعدين انا مش عايزة انزل ووشي مكشوف هتعاكس كتير . ماما : وبعدين ف المعاكسة دي انتي فاكرة نفسك ملكة جمال العالم ؟؟ حبيبة بابا: لا يا ماما مش ملكة جمال ولا حاجة بس لازم ع كل مسلمة انها تغطي وشها سواء كانت جميلة او لا . ماما : ومين اللي لزمه ان شاء الله ؟ حبيبة بابا : ربنا والرسول عليه الصلاة والسلام وكل زوجات الرسول كانوا مغطين وشهم ودا ف زمن الصحابة والناس الطاهرة ما بالك بقي يا ماما في الزمن دا ؟! ماما : يوووووووووووو خلاص مش عايزة عيش انزل انت يابو حبيبة معلش . بابا : حاضر هنزل بس هي اهم حاجة تشيل الموضوع دا من دماغها وتبطل لماضة .